Борис Младенов-Young
На Христо Мандев

chitanka.info

Ний бяхме млади, напористи, смели —

другари бойни по дух и сърце

и всеки със мечти и с дръзки цели

по свой път след казармата пое.

След половин век — старци побеляли,

ни свърза пак превратната съдба.

С деца и внуци ти ми се похвали,

живота си описа до сега:

Студентство… Кариера — труд упорен.

С достойнство си работил и творил,

изпълнил си дълга си отговорен,

мечти и цели си осъществил.

Но сякаш твоят разказ вдъхновен

изцяло се отнасяше… за мен!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.